钦定古今图书集成/明伦汇编/闺媛典/第080卷 > 黄氏女
## 钦定古今图书集成/明伦汇编/闺媛典/第080卷 > 黄氏女

按《济南府志》：“黄氏女，商河人，诸生黄建极女。年十七，
许聘德安府知府王治邦子冶新。会土贼大掠，絷其
父榜之，加以薰燎，并及其弟。时女匿别所，闻变出，长
跪请免。贼欲得之，女绐曰：‘宥我父弟，将从汝’。贼喜，并
释之。女度父弟去远，乃恶言詈贼，欲夺刀砍贼，贼乃
杀之，将焚其尸。会见青旗冉冉遥至，骇为官兵，乃舍”
去。盖女之精灵所致云。